El suport veïnal i el treball de l'equip de govern, aconsegueixen frenar la Macrodepuradora d'Alcàsser
dj., 04/04/2024 - 12:55

La consellera de Medi Ambient, Aigua, Infraestructures i Territori, Salomé Pradas ha visitat Alcàsser per a escoltar als veïns i ha confirmat que s'ha descartat el projecte de la Macrodepuradora a Alcàsser. Després d'anys de treball i reunions, l'equip de Primo Llácer, compleix amb un compromís amb la ciutadania, el de lluitar contra una instal·lació nociva per al municipi.

L'alcalde declara “estar agraït a la consellera Salomé Pradas i a tot el seu equip, els qui en tot moment han escoltat les demandes i necessitats d'Alcàsser”. També vol fer extensible l'agraïment “en primer lloc a tot el veïnat d'Alcàsser que s'ha oposat, així com als qui han lluitat també contra la instal·lació d'una Macrodepuradora a Alcàsser, Vicent Mompó, Carlos Gil, Jose Ramón Adsuara, Fernando de Rosa i en particular al President Carlos Mazón.

Aquest matí ha tingut lloc la reunió a l'ajuntament entre l'equip de govern, la consellera Salomé Pradas, la Directora General de l'Aigua Sabina Galindo, el Secretari Autonòmic de Medi Ambient i Territori Javier Sendra i el Director General de Medi natural Raúl Mèrida i representants de l'associació local "No a la Macrodepuradora”. En aquesta, s'ha escoltat als veïns, s'han compartit punts de vista, i s'ha parlat del treball realitzat durant aquests anys que, per fi ha aconseguit aconseguir l'objectiu de frenar un projecte perjudicial per als interessos d'Alcàsser i del parc natural de l'Albufera.

El projecte actual ha sigut descartat de manera contundent, “s'inicia un procés ara per a estudiar noves alternatives que protegisquen l'Albufera, que prioritzen els criteris tècnics i que siguen viables per a tota la Horta Sud”, comenta Pradas.